CELEX: 22012D0077
Language: bg
Date: 2012-04-30 00:00:00
Title: Решение на Съвместния комитет на ЕИП № 77/2012 от 30 април 2012 година за изменение на приложение I (Ветеринарни и фитосанитарни въпроси) към Споразумението за ЕИП

13.9.2012   
            
            
               BG
            
            
               Официален вестник на Европейския съюз
            
            
               L 248/7
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 77/2012
   от 30 април 2012 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение I към Споразумението бе изменено с Решение на Съвместния комитет на ЕИП № 35/2012 от 30 март 2012 г. (1)
               
            
         
               (2)
            
            
               Решение 2011/93/ЕС на Комисията от 10 февруари 2011 г. за изменение на Решение 2009/821/ЕО по отношение на списъците на граничните инспекционни пунктове и на ветеринарните единици в системата Trасеs (2) следва да бъде включено в Споразумението.
            
         
               (3)
            
            
               Решение за изпълнение 2011/215/ЕС на Комисията от 4 април 2011 г. за изпълнение на Директива 97/78/ЕО на Съвета по отношение на претоварването на входния граничен инспекционен пункт на пратки с продукти, предназначени за внос в Съюза или за трети страни (3), следва да бъде включено в Споразумението.
            
         
               (4)
            
            
               Решение за изпълнение 2011/394/ЕС на Комисията от 1 юли 2011 г. за изменение на Решение 2009/821/ЕО относно списъка на граничните инспекционни пунктове и на ветеринарните единици в системата TRACES (4) следва да бъде включено в Споразумението.
            
         
               (5)
            
            
               С Решение за изпълнение 2011/215/ЕС се отменя Решение 2000/25/ЕО на Комисията (5), което е включено в Споразумението и което следва съответно да отпадне от Споразумението.
            
         
               (6)
            
            
               Настоящото решение се отнася до законодателството относно ветеринарните въпроси. Законодателството относно ветеринарните въпроси не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е уточнено в секторните адаптации на приложение I към Споразумението. Следователно настоящото решение не се прилага по отношение на Лихтенщайн,
            
         ПРИЕ НАСТОЯЩОТО РЕШЕНИЕ:
   Член 1
   Глава I от приложение I към Споразумението се изменя, както следва:
   
               1.
            
            
               Текстът на точка 87 (Решение 2000/25/ЕО на Комисията) от част 1.2 се заличава.
            
         
               2.
            
            
               В точка 39 (Решение 2009/821/ЕО на Комисията) от част 1.2 се добавят следните тирета:
               
                           „—
                        
                        
                           
                              32011 D 0093: Решение 2011/93/ЕС на Комисията от 10 февруари 2011 г. (ОВ L 37, 11.2.2011 г., стр. 25),
                        
                     
                           —
                        
                        
                           
                              32011 D 0394: Решение за изпълнение 2011/394/ЕС на Комисията от 1 юли 2011 г. (ОВ L 176, 5.7.2011 г., стр. 45).“
                        
                     
         
               3.
            
            
               След точка 149 (Делегиран регламент (ЕС) № 1152/2011 на Комисията) от част 1.2 се вмъква следната точка:
               
                           „150.
                        
                        
                           
                              32011 D 0215: Решение за изпълнение 2011/215/ЕС на Комисията от 4 април 2011 г. за изпълнение на Директива 97/78/ЕО на Съвета по отношение на претоварването на входния граничен инспекционен пункт на пратки с продукти, предназначени за внос в Съюза или за трети страни (ОВ L 90, 6.4.2011 г., стр. 50).“
                        
                     
         Член 2
   Текстовете на Решение 2011/93/ЕС и на решения за изпълнение 2011/215/ЕС и 2011/394/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 май 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 30 април 2012 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 207, 2.8.2012 г., стр. 2.
   
      (2)  ОВ L 37, 11.2.2011 г., стр. 25.
   
      (3)  ОВ L 90, 6.4.2011 г., стр. 50.
   
      (4)  ОВ L 176, 5.7.2011 г., стр. 45.
   
      (5)  ОВ L 9, 13.1.2000 г., стр. 27.
   
      (6)  Без отбелязани конституционни изисквания.